Tinashe

Η Τινάσε Γιόργκενσε Κατσίνγκουε (Tinashe Jorgensen Kachingwe, 6 Φεβρουαρίου 1993), γνωστή ως Tinashe, είναι Αμερικανίδα τραγουδίστρια, τραγουδοποιός, χορεύτρια, παραγωγός δίσκων και ηθοποιός. Γεννήθηκε στο Λέξινγκτον του Κεντάκι και εγκαταστάθηκε στο Λος Άντζελες ως παιδί για να ακολουθήσει καριέρα στον χώρο της ψυχαγωγίας. Οι αξιοσημείωτοι ρόλοι της περιελάμβαναν ως μοντέλο λήψης κίνησης στην ταινία κινουμένων σχεδίων Το Πολικό Εξπρές (2004), τη Robin Wheeler στην τηλεοπτική σειρά του Cartoon Network Out of Jimmy's Head (2007–2008) και ένας επαναλαμβανόμενος ρόλος στη σειρά Two and a Half Men του CBS (2008–2009).

Μεταξύ 2007 και 2011, η Tinashe ήταν μέλος του γυναικείου γκρουπ the Stunners.

Η Tinashe περιγράφει τη μουσική της ως «ρυθμική ποπ» που εξερευνά τα είδη εναλλακτικής R&B, ποπ και χιπ χοπ.

 Επιρροές 

 Μουσικό στυλ και επιρροές 

Το μουσικό στυλ της Tinashe έχει περιγραφεί ως R&B, pop,  και εναλλακτικό R&B. Η Tinashe είπε ότι γράφει τα τραγούδια της και είναι ανοιχτή σε συγγραφικές συνεργασίες με άλλους καλλιτέχνες.  Η γραφή της αποτελείται από "πράγματα που σχετίζονται με εμένα και τη ζωή μου, είτε πρόκειται για σχέσεις που είχα είτε για σχέσεις με ανθρώπους που γνωρίζω, γιατί μπορώ να βάλω τον εαυτό μου στη νοοτροπία των άλλων και να γράψω και από αυτή την οπτική". Της αρέσει επίσης να γράφει για την κοινωνία. «Διαφορετικά πράγματα που με επηρεάζουν καθημερινά περισσότερο από μία φιλοσοφική οπτική παρά απλά τα προφανή πράγματα». Τα mixtape της ήταν πιο πειραματικά, ενσωματώνοντας στοιχεία παραδοσιακής R&B, electro-hop και dark pop.

Όσον αφορά το μουσικό της στυλ, «εμπνέεται πραγματικά από την R&B, τη hip-hop και την εναλλακτική μουσική».

Η Tinashe το 2016 είχε αναφέρει ότι αισθάνεται πως «δεν ταιριάζει σε κάποιο συγκεκριμένο είδος». Στα πρώτα στάδια της καριέρας της, τη συνέκριναν συχνά και τη θεωρούσαν "διάδοχο" της Ciara, την οποία έχει αναφέρει και ως έμπνευση της. Το στυλ της έχει επίσης συγκριθεί με την Janet Jackson, την Aaliyah και τον James Blake. Η Tinashe εμπνεύστηκε από τη μουσική που έπαιζαν οι γονείς της στο σπίτι όταν ήταν μικρή. Θεωρεί ότι οι Britney Spears, Michael Jackson, Janet Jackson, Sade, Christina Aguilera, James Blake, οι xx και SBTRKT είναι σημαντικές επιρροές στην μουσική της.

 Προσωπική ζωή 
Η Tinashe κατοικεί στο Λος Άντζελες και έχει μαύρη ζώνη στο Taekwondo.

Το 2016, η Tinashe έζησε με την οικογένειά της στο La Crescenta, ένα προάστιο 20 μίλια βόρεια του Λος Άντζελες. Ήταν σε σχέση με τον Αυστραλό μπασκετμπολίστα Ben Simmons από τον Νοέμβριο του 2017 έως τον Μάιο του 2018. Τον Ιούνιο του 2020, παρευρέθηκε στις διαδηλώσεις του Τζορτζ Φλόιντ στο Λος Άντζελες.

Σε μια συνέντευξη του 2020 στους Gay Times, η Tinashe συζήτησε την αμφιφυλοφιλία της, έχοντας προηγουμένως αναφερθεί στη σεξουαλικότητά της στο Tumblr το 2012.

 Περιοδείες 

 Aquarius Tour (2014–15)
 Joyride Tour (2016)
 333 Tour (2021)
 Summer '22 Tour (2022)

 Δισκογραφία 
Άλμπουμ
 Aquarius (2014)
 Nightride (2016)
 Joyride (2018)
 Songs for You (2019)
 333 (2021)

 Παραπομπές 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί τραγουδοποιοί
Κατηγορία:Αμερικανίδες χορεύτριες
Κατηγορία:Αμερικανίδες τραγουδίστριες
Κατηγορία:Αμερικανοί μουσικοί
Κατηγορία:Αφροαμερικανοί
Κατηγορία:Αμερικανοί ιρλανδικής καταγωγής
Κατηγορία:Αμερικανοί δανικής καταγωγής
Κατηγορία:Αμερικανοί νορβηγικής καταγωγής
Κατηγορία:Αμερικανοί με καταγωγή από τη Ζιμπάμπουε
Κατηγορία:Αμφιφυλόφιλες γυναίκες ηθοποιοί
Κατηγορία:ΛΟΑΤ πρόσωπα από τις ΗΠΑ